Almuevennen, 1844-12-18
Man vilde vistnok, dersom man vilde anbefale Nedsættelsen af en Commission, som den foreslaaede, uden at man havde nogen Overbeviisning om, at der vare væsentlige Forandringer at gjøre, give Bondestanden, Forhaabninger, som siden vilde blive skuffede, og derved netop give Anledning til Misstemning. Det gjorde mig derfor ondt, da den ærede Deputerede for det 5te Landdistrict for et Par Dage siden samtykkede i, at Foretagelsen af de af ham indleverede Andragender maatte udsættes med Hensyn til den idag oplæste Proposition, hvoraf jeg allerede dengang havde modtaget en Gjenpart; thi skjøndt jeg ganske deeler den ærede Deputeredes Mening om Ufuldkommen heden i hine Andragender, saa have de dog i alle Henseender Fortrin for, og egne sig langt mere til Forsamlingens Opmærksomhed, end den nu under Omhandling værende Proposition. Landsoverretsprocurator Christensen. Jeg skal blot tillade mig et Par meget korte bemærkninger, Da jeg alt har anført, hvad jeg fra mit Standpunct, erkjender nødvendigt til Retfærdiggjørelse af Forslagets Form, skal jeg ikke opholde mig videre derved, men kun bemærke, at det forekommer mig besynderligt – maaskee jeg tager feil, – at den samme Forsamling, som nylig har udtalt sig for at nedsætte Comitee over et Forslag, hvis Conclusion man billigede, skjøndt ei Præmisserne, at den samme Forsamling i en Sag, under hvilken næsten alle, med Undtagelse af den kgl. Commissarius, have erkjendt, at en heel Deel Mangler ere tilstede i vor nærværende Landboforfatning, skulde lægge Vægt paa de efter Nogles Mening utilbørlige Præmisser, og afvise et i sig selv noksom tydeligt og fremadledende Forslag. Hvad angaaer det Langdrag, som man efter den forrige Talers Yttring skulde udsætte Sagen for, ved at undergive den en alsidig Undersøgelse, saaledes som vi have moveret om, da maa jeg tilstaae, at det med Hensyn til saa vigtige og indgribende Forhold, vist er mindre magtpaaliggende at komme hurtigt til Maalet, end at komme til en Afgjørelse, ved hvilken man har seet Forholdene tilstrækkeligt fra alle Sider. Jeg skal ikke tilføie flere Yttringer. Jeg føler mig overbeviist om, at det gaaer min ærede Medproponent som mig selv, at vi nemlig, da vi indlode os paa det Skridt vi nu have gjort, kun have villet den Stands Vel, som vi repræsentere og ved denne Stands Vel, det hele Lands, og Jngens Uret. Raadmand Hansen, Professor David begyndte sit Foredrag med, at man bør følge Veien til Sandhed, og at Veien hertil kun kan være ulidenskabelig Alvor, jeg havde ønsket at man paa denne Vei var kommen til et Resultat, som kunde bestemme mit Votum i denne Sag, men jeg maa tilstaae, at jeg er bleven skuffet i denne min Forventning; thi det forekommer mig, at Discussionen fra begge Sider, og navnligen fra de nævnte Deputeredes Side, er ført meget lidenskabeligt, og derfor er det, at jeg, ganske afseet fra Andragendets Motiver, og fra, hvad her idag er passeret, vil udtale den Formening, at dog en Deel torde tale for selve Forslaget, og jeg for min Deel maa saaledes erklære, at jeg agter at stemme for, at en Comitee maa blive nedsat. Dette har jeg ønsket at anføre, for at gjøre Forsamlingen bekjendt med hvorfor jeg stemmer saaledes. Agent Lund: Jeg kan vel ikke negte, at jeg holder for, at det er det rette Sted her i Forsamlingen at fremkomme med Propositioner, angaaende Mangler ved Landboforholdene, som man til Bondestandens Tarv kunde ønske rettede, – og jeg tvivler ikke paa, at der existerer saadanne Mangler men naar jeg seer hen til, at Stænderforsamlingens Tid er saa kort og indskrænket, og da intet andet Forslag er indkommet i lignende Retning, maa jeg dog ansee det rettest, uanseet Andragendets Præmisser, at skemme for at en Comitee nedsættes. Kammerraad Drewsen: Jeg skal slutteligen blot tilføie et Par Ord, som Følge af, hvad der er yttret om, at, naar vort Forslag faldt, de andre Andragender, som foreligge og som ansees bedre motiverede, kunde træde i dets Sted. Jeg maa nemlig gjøre opmærksom paa, at kun det Forslag, vi have gjort, omfatter alle de Forhold, som vedkomme Landbovæsenet, hvorimod de andre Petitioner kun omtale enkelte af disse Gjenstande, og at jeg har forudsat, at hvis en Landbocommission, som vi have ønsket den, blev nedsat, denne da ei alene vilde tage Hensyn til Gaardmændenes, men og til den fortrykte Huusmandsclasses Stilling, som aldeles ikke er berørt i de andre Andragender. Naar mange af Forsamlingens Medlemmer have yttret, at den Misfornøielse, som skal findes blandt Bondestanden kun er illusorisk og fremkaldt, da maa jeg tilstaae, at jeg, som kjender et meget stort Antal Bønder fra mange forskjellige Egne, og for hvem de maaskee meere aabent udtale sig fordi de vide, at jeg fra min tidligste Ungdom har interesseret mig for Bondestanden, maa formene, at der i denne Stand hersker et større Røre, end man vil erkjende, og et Røre af den Grad, at jeg netop derved er bragt til at tage Deel i det Skridt vi have gjørt, fordi jeg haabede, at dette kunde lede til en Forsyning inden det er altfor sildigt. Capitain Buchwald. Naar den forrige Taler har yttret, at der i det Andragende, jeg har indleveret, aldeles ikke omtales Huusmændenes Tarv, maa jeg bemærke, at det ene af disse Andragender begynder med de Ord: "Undertegnede Gaardbrugere og Huusmænd. Kammerraad Drewsen: Jeg maa tilstaae, at dette var mig ubekiendt. Da Præsidenten derefter satte det under Afstemning, om en Comitee i denne Sag skulde nedsættes, blev dette Spørgsmaal med 36 Stemmer, mod 26, besvaret benegtende. (Vi vide i denne Anledning intet bedre, at tilraabe de tvende hæderlige Bonde-Venner og Bonde Talsmænd, end hvad Prof. David, den 16de Juni 1838 tilraabte alle de "Borgere, der abne den store Tanke, som beggeistrede Reventlov og Colbiørnsen, at de nemlig love hinanden: "samvittighedsfuldt at virke for Menneskehedens store Sag, ubildede af Fordomme, uanfægtede af Modstand, ringe agtende Miskjendelse, ubekymrede om Forfølgelse, stærke i Troen paa Civilisationens seierrige Fremgang.